cyanic-selkie/wikianc huggingface dataset:
Օրփեոս
Մահ
Մահվան վերաբերյալ մի քանի պատմություններ կան։ Ըստ մի պատմության, նրան սպանել են թրակիացի ու մակեդոնացի կանայք, քանի որ Օրփեոսը, լինելով Դիոնիսոսի տաճարի քուրմը, թույլ չէր տալիս նրանց հաղորդակից դառնալ առեղծվածներին։ Ըստ մեկ այլ պատմության, նրան սպանել են այն պատճառով, որ նա Դիոնիսոսի առեղծվածի ականատեսն է դարձել։ Կամ էլ` երգերի մեջ գովերգել է աստվածներին` մոռանալով Դիոնիսոսին։ Ըստ մեկ այլ վարկածի` մահացել է կայծակի հարվածից։ Օրփեոսի մահվան ավանդույթներից է այն, թե մուսաները հավաքել են նրա մասնատված մարմինն ու թաղել են այն Լիբերտայում, իսկ Զևսը քնարը դրել է համաստեղծությունների մոտ։ Մահից հետո նրա հոգին, կանանց հանդեպ ունեցած ատելության պատճառով, ընտրել է կարապի կյանք։
Օրփեոսականություն
Կիսաառասպելական Օրփեոսին է վերագրվում Հին Հունասատանի նախափիլիսոփակայական ամենանշանակալի դպրոցներից մեկը` օրփեոսականությունը։ Այս դպրոցն ըստ էության կրոնական էր, իսկ օրփեոսականությունը կարելի է հունական ավանդական կրոնի վրա հիմնված «աղանդ» համարել։ Ամեն դեպքում, Օրփեոսն ու օրփեոսականությունը որոշակի դեր են խաղացել հունական գիտության որոշ սկզբունքներն ապահովող փիլիսոփայական մտածողության զարգացման գործում։ Օրփեոսականությունն առավել մեծ տարածում գտավ մ.թ.ա. 6-րդ դարում, Աթթիկայում, Պիսիստրատի դարաշրջանում, իսկ մ.թ.ա. 6-5-րդ դարերում արմատավորվեց Հարավային Իտալիայում և Սիցիլիայում ։ Օրփեոսականության դպրոցից պահպանվել են մի շարք ինքատիպ ստեղծագործություններ։ Այդ ստեղծագործությունները հիմնականում հասել են մեզ հատվածաբար, կա՛մ պապիրուսների վրա, կամ էլ` փոխանցվել են միմյանց պատմելով։ Պլատոնն ու Արիստոտելը վերապատմում են օրփեոսական դպրոցի հիմնական դրույթները։
Հայտնի է Դիոնիսի մասին միֆը, որը Զևսի ու Պերսեֆոնեի որդին էր։ Ըստ միֆի, Զևսի որդուն պատառոտում են տիտանները։ Դիոնիսի միսն ուտելով` նրանք մոխրանում են Զևսի կայծակներից, և աստծո արյանը խառնված այդ մոխրից առաջանում է մարդկային ցեղը։ Այստեղից էլ` օրփեոսականությունը համարվում է մարդկանց հավասարության մասին ուսմունք։ Օրփեոսականության հիմքում ընկած է մարդու երկակի բնույթի գաղափարը. առաջին բնույթը ցածրն է, մարմնականը, իսկ մյուսը` բարձր, հոգևոր։ Ըստ օրփեոսականության, յուրաքանչյուր մարդու բարոյական պարտքն է իր մեջ ազատություն տալ բարձր, հոգևոր բնույթին` ազատվելով ցածրից։
Կերպարն արվեստում
Օրփեոսը որպես գեղարվեստական կերպար մեզ հայտնի է արդեն մ.թ.ա. 4-րդ դարի առաջին կեսից։ Օրփեոսը անհայտ հեղինակի «Օրփեոս» ողբերգության գործող անձ է։ Ինչպես նշում է հետազոտող Ե. Գնեզդիլովան, Օրփեոսի մասին միֆը կարևոր դեր ունի 20-րդ դարի գրականության մեջ։ Կանադացի գրականագետ Եվա Կուշները, հետազոտելով Օրփեոսի մասին միֆի ներկայացումը 19-րդ և 20-րդ դարի ֆրանսիական գրականության մեջ, ընդգծում է, որ այդ ժամանակ ֆրանսիական գրականության մեջ տարածված Օրփեոսի և Էվրիդիկեի սիրո պատմությունը համահունչ էր այդ ժամանակվա ֆրանսիական գրականության մեջ տարածված միայնության մոտիվներին։
«Օրփեոսի դամբարան»
Մոմչիլգրադից 10 կմ հեռավորության վրա գտնվող Տատուլ քաղաքում 2004 թվականին մի խումբ բուլղարացի հնէաբաններ հայտնաբերեցին թրակիական գերեզման, որը հայտարարվեց «Օրփեոսի գերեզման» և վերածվեց հնագիտական թանգարանի։
Ծանոթագրություններ
Կատեգորիա:Նախասոկրատեսյան փիլիսոփաներ
Պիետրադեֆուզի
Պիետրադեֆուզի (Pietradefusi), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 2551 մարդ, բնակչության խտությունը կազմում է 283 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 83030, հեռախոսային կոդ՝ 0825։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Արքայադուստրերը
«Արքայադուստրերը» (Царевны), ռուսական անիմացիոն սերիալ, որը ստեղծվել է «Մելնիցա» անիմացիոն ստուդիայի կողմից ։ Նախագծի պրոդյուսերներն են եղել Սերգեյ Սելյանովը, Վյաչեսլավ Մուրուգովը, Ալեքսանդր Բոյարսկին, Նատալյա Իվանովա Դոստոևսկայան և Լյուդմիլա Ցոյը։
Պրեմիերան կայացել է 2018 թվականի սեպտեմբերի 1-ին ՍՏՍ հեռուստաալիքով ։
Արտաքին հղումներ
Կատեգորիա:Համակարգչային մուլտսերիալներ
Ղարահասանլի (Աղստևի շրջան)
Ղարահասանլի (Göycəli), գյուղ ներկայիս Ադրբեջանական Հանրապետության Աղստևի շրջանում։
Բնակչություն
2009 թվականի մարդահամարի համաձայն գյուղում բնակվում է 1267 մարդ ։
Ծանոթագրություններ
Կատեգորիա:Աղստևի շրջանի բնակավայրեր
Քյոչասգար
Քյոչասգար (Köçəsgər), գյուղ ներկայիս Ադրբեջանական Հանրապետության Աղստևի շրջանում։
Բնակչություն
2009 թվականի մարդահամարի համաձայն գյուղում բնակվում է 5223 մարդ ։
Ծանոթագրություններ
Կատեգորիա:Աղստևի շրջանի բնակավայրեր
Վլադիմիր Հուդոլին
Վլադիմիր Հուդոլին (Vladimir Hudolin, ), խորվաթ հոգեբան, ալկոհոլային կախվածության հարցերով միջազգային փորձագետ, Զագրեբի համալսարանի նյարդաբանության, հոգեբանության ու կլինիկական հոգեբանության ֆակուլտետների պրոֆեսոր, Զագրեբի «Գթության քույրեր» համալսարանական հիվանդանոցի տնօրեն, «Հոգեբանության համաշխարհային կազմակերպության» (World Psychiatric Association) նախագահ ։
Կենսագրություն
Վլադիմիր Հուդոլինը ծնվել է Խորվաթիայի Օգուլին քաղաքում։ Միջնակարգ դպրոցն ավարտելուց հետո ընդունվել է Զագրեբի համալսարանի բժշկական ֆակուլտետ, որտեղ մասնագիտացել է նյարդաբանության ու հոգեբանության ոլորտներում։ Դոկտորական ատենախոսությունը պաշտպանելուց հետո Զագրեբի բժշկական համալսարանում ստանձնել է նյարդաբանության, հոգեբանության ու կլինիկական հոգեբանության ֆակուլտետների ղեկավարի պաշտոնը։ Երկար տարիներ ղեկավարել է Զագրեբի համալսարանական «Մլադեն Ստոյանովիչ» հիվանդանոցը։
Առողջապահության համաշխարհային կազմակերպության ալկոհոլային և այլ տիպի կախվածությունների փորձարարական խմբի անդամ է, նաև Սոցիալական հոգեբանության համաշխարհային ու միջերկրածովյան միությունների նախագահ։ Հրատարակել է ավելի քան 60 գիտական աշխատանք և 500 հոդված ալկոհոլիզմի, սոցիալական հոգեբանության և առողջ ապրելակերպի մասին։
Պրոֆեսոր Վլադիմիր Հուդոլինի՝ որպես բժիշկ-հոգեբանի պրոֆեսիոնալ գործունեության մեջ, որն աշխատել է 20-րդ դարի 40-90-ական թվականներին, առկա են այդ ոլորտում գիտական ձեռքբերումների բոլոր փուլերը։ Այսպես, պրակտիկայում լայնորեն տարածված ինսուլինային կոմայի և խնամառուների՝ փակ տիպի բաժանմունքներին փոխարինելու են եկել հատուկ հոգեբանության և թմրամոլության խնդիրներով մարդկանց ինտեգրումը փոխհարաբերությունների սոցիալական համակարգերում։
Պրոֆեսոր Վլադիմիր Հուդոլինը իր աշխատանքային գործունեությունը սկսել է Զագրեբի «Գթության քույրեր» հիվանդանոցում 1947 թվականին։ 1954 թվականից նա նպատակաուղղված սկսել է զբաղվել ալկոհոլային կախվածության բավական բարդ խնդրով։ 1959 թվականին գլխավորել է Զագրեբի համալսարանի՝ հոգեբանության ու նյարդաբանության ամբիոնը՝ այդ պաշտոնում փոխարինելով պրոֆեսոր Ջոզեֆ Բրայտենֆելդին։
1953 թվականին Հուդոլինն առաջարկել է խորվաթական հոգեբուժության համար նոր «բաց դռների» սկզբունքը։ Դա նշանավորել է սոցիալական հոգեբանության նոր դարաշրջան։ Հուդոլինը շատ վաղ է եկել այն եզրակացության, որ հոգեկան հիվանդության ընթացքում շատ գործոններ են ազդեցություն ունենում, այդ թվում՝ բնապահպանական, սոցիալական, հոգեբանական, կենսաբանական։ Այսպիսով, հոգեկան առողջության բարելավումը հետևանք է այն խնդիրների, որոնց մեջ կարելի է միմյանց վրա փոխազդող շատ բաղադրիչներ առանձնացնել։ Այսպիսի մոտեցումը հետագայում ստացել է կենսահոգեսոցիալական կամ սոցիալ-բնապահպանական անվանումները։
Խարիզմատիկ հատկությունները թույլ են Վլադիմիր Հուդոլինին հաջողությամբ ղեկավարել բժիշկների մեծ կոլեկտիվը։
1961 թվականի ապրիլի 1-ին Հուդոլինը հիմնադրել է Խորվաթիայում առաջին «սթափության ընտանեկան ակումբը»։ Այն մոդել էր, որը հետագայում զարգացում գտավ Զագրեբում, ապա ամբողջ Խորվաթիայում։ Հետո ստեղծվել է «Սթափության ընտանեկան ակումբների խորվաթական միությունը», որի գործունեությունը կանխարգելող բնույթ էր կրում և ուղղված էր հոգեկան առողջության պահպանմանը։ Այսպիսի կազմակերպության ստեղծումը զգալի օգնություն է եղել ալկոհոլային կախվածություն ունեցող մարդկանց և նրանց ընտանիքների անդամներին։
1971 թվականին Հուդոլինը ստանձնել է Զագրեբի համալսարանի ատամնաբուժության ֆակուլտետի՝ նյարդաբանության, հոգեբանության ու կլինիկական հոգեբանության ամբիոնի ղեկավարումը։
1972 թվականին Կլենովնիկի հիվանդանոցում կազմակերպել է ալկոհոլիզմից ու թոքախտից տառապողների օգնություն։
1978 թվականից Հուդոլինը սկսել է դասավանդել Տրիեստի (Իտալիա) սոցիալական ծառայության դպրոցում, ինչպես նաև Իտալիայում հարյուրավոր կուրսեր է անցկացրել ալկոհոլի խնդիրների հետ կապված։
Բժիշկ Վլադիմիր Հուդոլինը կազմակերպել է միջազգային բազմաթիվ համագումարներ, սիմպոզիումներ և մասնագիտական հանդիպումներ կախվածության բուժման հարցերով։
Կյանքի վերջին տասնամյակում անցել է թոշակի և մինչև իր կյանքի վերջը 1996 թվականի դեկտեմբերի 28-ին հիմնականում աշխատել Իտալիայում։ Այստեղ նրա ղեկավարությամբ ու մեթոդներով ստեղծվել են ավելի քան 2.500 սթափության ընտանեկան ակումբներ, որտեղից էլ դրանք տարածում են գտել նաև Եվրոպայի ու աշխարհի շատ այլ երկրներում ։
Հոգեբանության ոլորտում ալկոհոլային կախվածության հարցերի լուծման համար Հուդոլինն արժանացել է ազգային ու միջազգային բազմաթիվ մրցանակների։
1983 թվականին Վլադիմիր Հուդոլինը ստացել է Իտալիայի Սան Դանիելե դել Ֆրիուլիի քաղաքի պատվավոր քաղաքացու կոչում։
Մեթոդաբանություն
Հիմնվելով հոգեբանության մեջ ալկոհոլիզմի բուժման ավանդական փորձի վրա՝ Վլադիմիր Հուդոլինը 1950-ական թվականներից սկսել է իր աշխատանքում կիրառել ընտանեկան հոգեբանության և թերապևտիկ շփման մեթոդը, որը մշակվել է Մեծ Բրիտանիայում Մաքսվել Ջոնսոնի կողից։
Այսպիսով, Վլադիմիր Հուդոլինն աստիճանաբար հանդես է եկել գործընթացի ապաինստիտուտացման օգտին՝ ալկոհոլային և այլ կախվածությունները բուժելու համար։ Նրա ստեղծած թերապևտիկ խմբերը ալկոհոլիզմից կախվածություն ունեցողների և նրանց ընտանիքների անդամների համար նախատեսվում էին ոչ թե հոգեբուժական հիվանդանոցներում, այլ այդ մարդկանց բնական միջավայրում։ Այդպիսի խմբերը կոչվեցին «սթափության ընտանեկան ակումբներ» ։ Դրանք նպաստել են ալկոհոլի օգտագործման հետ առաջացած խնդիրների լուծմանը՝ շնորհիվ մարդու համար հարազատ մարդկանց դրական ազդեցության։
Հետագայում 1896 թվականին Վլադիմիր Հուդոլինն առաջարկել է ալկոհոլիզմից կախվածության բուժում «սթափության ընտանեկան ակումբների» միջացով, որտեղ զգալի տեղ է տրվել ալկոհոլային խնդիրներ ունեցող ընտանիքների փոխադարձ աջակցությանը։ Այդպիսի մոտեցման դեպքում կախվածություն ունեցող մարդուն ոչ միայն մասնագիտական օգնություն է ցուցաբերվում համապատասխան բժիշկների կողմից, այլև նրանք ստանում են այն մարդկանց աջակցությունը, որոնք հայտնվել են համանման իրավիճակում։ Հուդոլինի մեթոդաբանության համաձայն՝ ալկոհոլիզմից կախվածությունը կարող է դիտարկվել ամենից առաջ որպես վարքի շեղում, կենսակերպ։ Այս խնդրի լուծման համար պետք է ներգրավվի ոչ միայն հիվանդը՝ այսպես կոչված ալկոհոլիկը, այլև նրա ընտանիքի անդամները, նրա մտերիմ շրջապատը։
Խնդրի այսպիսի դիտարկման դեպքում խնդիրները, որոնք պայմանավորված են ալկոհոլի ազդեցությամբ, դիտարկվում են ոչ թե միայն որպես առանձին գործոնների ազդեցություն, այլ տարբեր գործոնների՝ սոցիալական ու ընտանեկան, համազդեցություն։ Հաճախ պատահում է, որ ալկոհոլիզմի խնդիրների պատճառները բացահայտելու գործում չի կարելի ճշգրիտ սահմանել մեկ պատճառ և հետևաբար ճիշտ բուժում նշանակել։ Այդ պատճառով Վլադիմիր Հուդոլինն առաջարկել է հրաժարվել ալկոհոլիզմը որպես հիվանդություն հռչակելու ավանդական պարադիգմայից, որպեսզի ավելի լայն համակարգային մոտեցում ցուցաբերվի։ Ենթադրաբար ոչ առանց «Առողջապահության համաշխարհային կազմակերպության» խմբի ազդեցության՝ Հուդոլինը 1979 թվականին ալկոհոլիզմ եզրը հանել է «Հիվանդությունների միջազգային դասակարգման» ցուցակից և այն փոխարինել ալկոհոլային կախվածության ախտանիշ եզրով։ Նոր մոտեցումը ստացել է սոցիալ-բնապահպանական անվանումը ։
1990-ական թվականների սկզբին Հուդոլինը ներմուծել է անթրոպոլոգիական հոգևորություն հասկացությունը, որպեսզի մատնանշի բոլոր բաղադրիչները՝ զգայական, կրոնական, սոցիալական և այլն, որոնցով մարդը տարբերվում է կենդանի այլ արարածներից։ Վլադիմիր Հուդոլինը պնդում էր, որ անթրոպոլոգիական հոգևորություն հասկացությունը կարող է ընդունվել սոցիալական մշակույթ հասկացության հոմանիշ։ Նա կարծում էր, որ սթափության ընտանեկան ակումբները կարող են օգնել մարդկանց փոխհարաբերություններում հոգևոր ոլորտի հարստացմանը, բարեկամությանն ու սիրուն։ Սկսած 1992 թվականից՝ ընտանիքներն ու սթափության ընտանեկան ակումբները սկսել են կանոնավոր կերպով ամեն տարի հանդիպել Իտալիայի Ասսիզի քաղաքում՝ «Անթրոպոլոգիական հոգևորության համաժողովին» ։
Աղբյուրներ
Կատեգորիա:Խորվաթ հոգեբաններ Կատեգորիա:Խորվաթ բժիշկներ Կատեգորիա:Գիտնականներ այբբենական կարգով Կատեգորիա:Խորվաթ գիտնականներ Կատեգորիա:Զագրեբի համալսարանի շրջանավարտներ
Հանքարանային ամրակապում
Հանքարանային ամրակապում, արհեստական շենությունների կառուցում ստորգետնյա հանքափորվածքների փլուզումը կանխելու և լայնական կտրվածքի ձևն ու չափերը պահպանելու նպատակով։ Ամրակապերը ըստ ծառայության ժամկետի լինում են հիմնական և ժամանակավոր։ Դրանց ձևի և նյութի ընտրությունը կախված է փորվածքի նշանակությունից, ձևից, չափերից, չեոնային ճնշման մեծությունից ևն։ Պատրաստվում են փայտից, մետաղից, բետոնից, երկաթբետոնից ևն։ Կլոր հատվածքով ուղղաձիգ հանքափողերի ամրակապման համար կիրառվում են բետոնե, թուջե կամ երկաթբետոնե ամրակապեր։ Հորիզոնական կամ թեք (մինչև 30°) հիմնական փորվածքները ամրակապում են բետոնով, երկաթբետոնով և խառը եղանակով։ Հորիզոնական նախապատրաստական փորվածքների ամրակապերը լինում են՝ սեղանաձև, ուղղանկյուն և կամարաձև։ Սեղանաձև և ուղղանկյուն ամրակապերի համար օգտագործում են փայտ, մետաղ և հավաքովի երկաթբետոն, իսկ կամարաձևի համար՝ բետոն և հատուկ պրոֆիլի մետաղե ամրակապ։ Փայտե ամրակապերը պատրաստում են շրջանակներով, որոնք անկայուն ապարներում տեղադրվում են համատարած, իսկ կայուն ապարներում՝ իրարից որոշակի հեռավորության վրա։ Վերջին դեպքում շրջանակների միջև ընկած տարածությունները ամրակապվում են փուշտաներով։ Այդպես են վարվում նաև որոշակի հեռավորության վրա տեղադրված մետաղե ամրակապերի դեպքում։ Մեծ տարածում են ստացել ձողային և տորկրետբետոնե ամրակապերը, որոնց առավելությունը նյութերի խնայողությունն է և փորվածքի կտրվածքում ամրակապի փոքր մակերեսը։
Կատեգորիա:Հանքային գործ
Պահպանվող բույսեր և կենդանիներ
Պահպանվող բույսեր և կենդանիներ, տեսակներ կամ խմբեր, որոնց հայթայթումն ու որսը լրիվ արգելված կամ սահմանափակված է։ Նպատակն է պահպանել գենոֆոնդը և անհետացող տեսակները, վերականգնել հազվագյուտ կենդանիների և բույսերի քանակը։ Վերջին 150 տարում, մարդու տնտեսական գործունեության հետևանքով (անսահմանափակ որս, անտառահատում, նոր հողերի յուրացում և այլն), երկրագնդի վրա անհետացել են շուրջ 110 տեսակ կաթնասուն (այդ թվում քարայծը, տարպանը, զեբրերի ու այծքաղների որոշ տեսակներ և այլն) և թռչուն (դրոնտը, թևատ թանձրահավը, կարոլինյան թութակը, սև էմոն, ակնոցավոր ջրագռավը և այլն), հազվադեպ են հանդիպում նաև որոշ բույսեր։
Կենդանիներին և բույսերին պահպանության վերցնելիս հաշվի է առնվում տվյալ տեսակի գլխաքանակի վիճակը, քանակը ամբողջ արեալում (ժամանակավոր և անժամկետ ընդհանուր արգելակումներ) կամ դրա որևէ հատվածում (տեղական արգելակումներ)։
Հայաստանում համապատասխանաբար․ բույսերից՝ ցորեն ուրարտական, աշորա վավիլովի, արոսենի հայկական, կաթնուկ Թախտաջյանի, շորան Թամամշյանի, թանթրվենի Տիգրանի, գազ Սևանի, գազ Գյունիի, գազ Վեդու, վառվռուկ հայկական և այլն։ Կենդանիներից՝ լայնականջ ոզնին, չղջիկների շատ տեսակներ, մացառախոզը, գորշ արջը, ընձառյուծը, բեզոարյան այծը, մուֆլոնը, կովկասյան մկնիկը, անտառակատուն, ջրասամույրը և այլն, թռչուններից՝ մեծ և փոքր ձկնկուլները, քաջահավը, մոխրագույն սագը, խայտաբղետ և մոխրագույն բադերը, բազեների տարբեր տեսակները, կռունկները, կտցարը, հայկական արծաթափայլ որորը, հայկական մեծ ժայռասիտեղը, իրանական սովորական ճոճահավը, միջերկրածովային երաշտահավը և այլն, ձկներից՝ ձմեռային բախտակը, Սևանի բեղլուն և այլն։
Շատ երկրներում կենդանիներին ու բույսերին պահպանության են վերցնում ըստ կառավարության որոշումների։ ԱՄՆ-ում առանձին տեսակների (օրինակ, քարարծիվը, սպիտակագլուխ ծովարծիվը ևն) պահպանության համար կոնգրեսը ընդունել է մի շարք ակտեր։ Որոշ տեսակ ների պահպանության համար երբեմն պահանջվում է մի քանի երկրների միջև համաձայնությունների հաստատում։ Այդ կապակցությամբ կնքվում են միջազգային համաձայնագրեր (օրինակ, ֆաունայի և ֆլորայի անհետացման ենթակա վայրի տեսակների միջազգային առևտրի մասին Վաշինգտոնի 1973 թվականի կոնվենցիան)։ Պահպանվող բույսեր և կենդանիների պաշարների պահպանության և բազմացման համար հաստատվում են հատուկ եղանակներ, որսի ու հայթայթման ժամկետներ և վճարումների ձևեր (լիցենզիա և այլն), ստեղծվում արգելավայրեր, արգելանոցներ, դենդրոպարկերում, բուսաբանական այգիներում, կենդանաբանական այգիներում դրանց մշակման ու բուծման հնարավորություններ։
Կատեգորիա:Բնապահպանություն
Ղըրաղ Քասաման
Ղըրաղ Քասաման (Qıraq Kəsəmən), գյուղ ներկայիս Ադրբեջանական Հանրապետության Աղստևի շրջանում։
Բնակչություն
2009 թվականի մարդահամարի համաձայն գյուղում բնակվում է 1880 մարդ ։
Ծանոթագրություններ
Կատեգորիա:Աղստևի շրջանի բնակավայրեր
Անդամանցիներ
Անդամանցիներ, Անդամանյան կղզիների բնիկները։ Ենթադրվում է, որ նրանց նախնիները այդ կղզիներում բնակություն են հաստատել մոտավորապես 26 հազար տարի առաջ :Անդամանցիները ցածրահասակ են (տղամարդկանց միջին հասակը՝ 148 սմ, կանանցը՝ 138 սմ), պատկանում են նեգրոիդ մարդաբանական տիպին։ Անդամանցիների հավատալիքներին բնորոշ է անտառի ոգիների պաշտամունքը։
Ծանոթագրություններ
Կատեգորիա:Հնդկաստանի ազգեր
Մեծկերտի գավառակ
Մեծկերտ, գավառակ Արևմտյան Հայաստանում, Խարբերդի վիլայեթի Դերսիմի գավառում։
Կենտրոնը Մեծկերտ քաղաքն էր։
Աշխարհագրությոն
Ունի լեռնային տարածք, որի մեծ մասը ծածկված է անտառներով։ Հարուստ է ջրով։
Պատմություն
Գավառակի տարածքն համապատասխանում է Չորրորդ Հայքի Պաղնատուն գավառին։
XIX դարի սկզբին հանդիսանում էր Դիրաբեքիրի նահանգի Չարսանջակ գավառի 4 գավառներից մեկը։
XIX դարի երկրորդ կեսին Մազկերտ անվանմամբ մտնում է Խարբերդի նահանգի Դերսիմի գավառի կազմում։ Թուրքերը գավառակին անվանում էին նաև Կորաչոր (Գորաչոր)։
Բնակչություն
Մեծկերտը XX դարի սկզբին ուներ 3149 տուն` 18 232 հայ և քուրդ բնակչով։
Վարչական բաժանում
Գավառակն ուներ 21 բնակավայր, որից 14-ը ունեին հայ և քուրդ բնակիչ, իսկ 7-ը քրդաբնակ էր ։
Ծանոթագրություններ
Կատեգորիա:Արևմտյան Հայաստանի գավառներ
Պրատա դի Պրինչիպատո Ուլտրա
Պրատա դի Պրինչիպատո Ուլտրա (Prata di Principato Ultra), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 3021 մարդ, բնակչության խտությունը կազմում է 302 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 83030, հեռախոսային կոդ՝ 082։
Կոմունայի հովանավորն է սուրբ առաքյալ Հակոբոս Զեբեդյանը։ Տոնը նշվում է ամեն տարի հուլիսի 25-ին։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Պրատոլա Սերա
Պրատոլա Սերա (Pratola Serra), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 3242 մարդ, բնակչության խտությունը կազմում է 405 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 83039, հեռախոսային կոդ՝ 0825։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Զիելոնա Գուրա (այլ կիրառումներ)
Զիելոնա Գուրա (Zielona Góra), կարող է վերաբերել.
Պաբլո Էռնանդես
Պաբլո Էռնանդես Դոմինգես (Pablo Hernández Domínguez, ), իսպանացի ֆուտբոլիստ, կիսապաշտպան։ Հանդես է գալիս անգլիական «Լիդս Յունայթեդ» ակումբում։
Ակումբային կարիերա
Կաստելիոնի քաղաքացի է, տեղի ակումբի սան։ Կիսապաշտպանին նկատել էին «Վալենսիայի» սկաուտները և 2003 թվականին նա տեղափոխվեց «չղջիկների» կազմ, 2005-2006 մրցաշրջանում նա դեբյուտեց ակումբում։ Հաջորդ մրցաշրջանը նա անցկացրեց Սեգունդա Դիվիզիոնի «Կադիս» ակումբում, իսկ վարձակալումից հետո տեղափոխվեց «Խետաֆե» ։ Նրա վստահ խաղը նկատեց Իսպանիայի հավաքականի մարզիչը և նրան հրավիրեց թիմ  ։ 2008 թվականին նա վերադարձավ «Վալենսիա»։ 2012 թվականի օգոստոսին նա հեռացավ Իսպանիայից՝ պայմանագիր կնքելով «Սուոսնիի» հետ։ Ուելսի ակումբի համար դա ռեկորդային տրանսֆեր էր՝ 5,55 միլիոն եվրո ։
2017 թվականի մայիսի 17-ին 32-ամյա բվինգերը 1 տարով երկարաձգեց «Լիդսի» հետ գործող պայմանագիրը ։
Կարիերան հավաքականում
Պաբլոն հայտնվեց Եվրո-2008-ին մասնկացող խաղացողների ընդլայնված ցանկում, բայց այդպես էլ չհայտնվեց հիմնական կազմում։ Հաջորդ անգամ նրան հրավիրեցին ՖԻՖԱ Կոնֆեդերացիաների գավաթի խաղարկությունում փոխարինելու Անդրես Ինիեստային ։
2009 թվականի հունիսի 21-ին Պաբլոն դեբյուտեց հավաքականում՝ ՀԱՀ-ի ֆուտբոլի ազգային հավաքականի դեմ խաղի 60-րդ րոպեին փոխարինելով Դավիդ Վիլյային։
2009 թվականի նոյեմբերի 18-ին նա իր առաջին գոլը խփեց հավաքականում՝ օգնելով թիմին 5-1 հաշվով հաղթել Ավստրիայի հավաքականին։
Ձեռքբերումներ
Վալենսիա Սուոնսի Սիթի
Արտաքին հղումներ
Կատեգորիա:Իսպանիայի հավաքականի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:Լիդս Յունայթեդի ֆուտբոլիստներ Կատեգորիա:Ռայո Վալեկանոյի ֆուտբոլիստներ Կատեգորիա:Խետաֆեի ֆուտբոլիստներ Կատեգորիա:Սուոնսի Սիթիի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Կադիսի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Քըրըլի
Քըրըլի (Qırılı), գյուղ ներկայիս Ադրբեջանական Հանրապետության Աղստևի շրջանում։
Բնակչություն
2009 թվականի մարդահամարի համաձայն գյուղում բնակվում է 3810 մարդ ։
Ադրբեջանի ռազմական արդյունաբերության նախարարություն
Ադրբեջանի ռազմական արդյունաբերության նախարարություն (Аzərbаycаn Rеspubliкаsının Мüdаfiə Sənаyеsi Nаzirliyi), Ադրբեջանի Հանրապետության գործադիր իշխանության հանրապետական մարմին, որը պատասխանատու է երկրի ռազմական արդյունաբերության դիզայնի, արտադրության, կարգավորման, բաշխման և սպասարկման համար։
Նախարարությունը ստեղծվել է 2005 թվականի դեկտեմբերի 16-ին նախագահական որոշմամբ։ Ներկայիս նախարարը Յավեր Ջեմալն է։
Համագործակցություն
Ադրբեջանի ռազմական արդյունաբերության նախարարությունը ռազմական տեխնիկայի արտադրության և արդիականացման բնագավառում համագործակցում է հետևյալ երկրների հետ․
Արտաքին հղումներ
Կատեգորիա:Ադրբեջանի նախարարություններ Կատեգորիա:2005 հիմնադրումներ Ադրբեջանում Կատեգորիա:Ադրբեջանի ռազմական արդյունաբերության նախարարություն
Լենգլի Միլ
Լենգլի Միլ
Լենգլի Միլ փոքր քաղաք Անգլիայի Դերբիշիր թաղամասի Ամբեր հովտում։ Այն գտնվում էՆոթինգհամշիրի սահմանին, և անցնում Ալդերքար ( դեպի արևմուտք) ու Հինոր ( դեպի հարավ ) քաղաքներով։ Իրվոշ գետի վրա ՝ գտնվում Իսթվուդի Նոթինգհամշիր քաղաքը։ Այն Ալդերքարի և Լենգլի Միլի մի մասն է։ Չնայած նրան, որ քաղաքն ունի "NG" ինդեքս՝ այն գտնվում է Դերբիշիրում։ Սահմանն օգտագործվել է Իրվոշ գետի համար, սակայն գետի ջրանցքի ավազանը Նոթինգհամշիրից տարիներ առաջ տեղափոխվել է Դերբիշիր, իսկ A610-ը նրա նոր սահմանն է։ Իսկականում անվանված Լոնգ Լին՝ Լենգլի Միլի գյուղը, եղել է խոշոր գործատու ամբողջ 1900 թվականի կեսերին, ինչպես նաև բազմաթիվ ընկերությունների ներառողը, որոնցից են Ֆլուր Միլը ( The Flour Mill), Լենգլի Միլ Փոթեթրին ( Langley Mill Pottery), Արիստոկ Ընդ Կո ՍՊԸ-ն և Վիկ Հալամ Լիմիթիդը ( Vic Hallam Limited)։ Հյուսիսային փողոցում գտնվող Արիստոկ Ընդ Կո Լիմիթիդը դարձավ թիրախ գերմանական Բոմբերների ( German Bombers) համար Երկրորդ Համաշխարհային պատերազմի ընթացքում։ Սկզբնապես լինելով մետաքսյա գուլպաների արտադրող՝ Արիստոկն արտադրեց օդապարիկներ՝ պատերազմում նվաճումների համար։ Կառույցներն այսօր փոխարինվել են բնակարանային տարածքների։ Միջազգային Սւպերբայքի ( Superbike) չեմպիոն Ռոն Հասլամը բարձր է գնահատել Լենգլի Միլին։ Նա 1970 և 1980- ականների սկզբին արժանացել է բազմաթիվ տիտղոսների մոտոցիկլային բեմերում՝ ցույց տալով իր բնական տաղանդները խոշոր աստղերի դեմ, որոնցից էր Բերի Շինը ( Barry Sheene)։
Լենգլին ( ոչ Լենգլի Միլը) գտնվում է Հինորում և Լոսկոյում։ Քաղաքը գտնվում է Իրվաշի հանգույցի խաչմերուկում, որ միացնում է Քրոմֆորդ և Նոթինգհամ ջրանցքները։ Քաղաքի տեղակայքը Լենգլի Միլի երկաթուղային կայարանի տարածքում է՝ Իրվաշի հովտի գծի վրա։
A610- ը £2.5 ( 2.5 եվրո) միլիոն արժողությամբ Լենգլի Միլ Բիմփասը բացվել է 1983 թվականի սեպտեմբերի 8- ին Ջո Քարթլիի՝ Դերբիշիր քաղաքի խորհրդարանի առաջնորդի կողմից։
Կատեգորիա:Միացյալ Թագավորություն
X-Երկրի ճգնաժամը
X-Երկրի ճգնաժամը (Crisis on Earth-X), չորրորդ ամենամյա կրոսսովերը ամերիկյան The CW ալիքի սուպերհերոսական նախագծերի՝ «Սուպերգրլի», «Նետի», «Ֆլեշի» և «Վաղվա լեգենդների» միջև։ Կազմված է չորս մասից, որոնք ցուցադրվել են 2017 թվականի նոյեմբերի 27-ին և 28-ին։ Սյուժեն պտտվում է Բարրի Ալլենի և Այրիս Վեսթի հարսանիքի շուրջ, որին հրավիրված էին նրանց բոլոր ընկերները և որը խաթարվում է X-Երկրի իրենց չար պատճենների ներխուժման պատճառով։
Անվանումը և դրվագների հիմնական սինոփսիսը բացահայտվել են 2017 թվականի սեպտեմբերին՝ այս կրոսսովերը կազմող դրվագների նկարահանումները սկսելու հետ մեկտեղ։ Նաև բացահայտվեց, որ «X-Երկրի ճգնաժամի» իրադարձություններին մասնակցություն կունենան առաջիկա «Ազատամարտիկներ։ Ճառագայթ» վեբ-սերիալի հերոսները, որոնք էկրանին կմարմնավորեն այն դերասանները, ովքեր մասնակցում են նրանց կրկնօրինակնամը։
Սինոփսիս
Բարրի Ալլենը պատրաստվում է ամուսնանալ իր նշանած Այրիս Վեսթի հետ և հարսանիքին կանչում է Նետի թիմին, Լեգենդներին և Սուպերգրլին։ Արարողությունը խաթարվում է X-Երկրից եկած նացիստների բանակի հարձակումով, որին առաջնորդում էին Մութ Նետը, Օվերգրլը (Օլիվեր Քուինի և Կառա Դենվերսի չար պատճենները) և իր հին թշնամի Էոբորդ Թուոնը ։ Նրանց դեմ պայքարելու համար 1-Երկրի սուպերհերոսները պետք է միավորեն իրենց ուժերը միմյանց, Քաղաքացի Ցրտի (X-Երկրի Լեոնարդ Սնարթի պատճեն-սուպերհերոսի հետ) և Ռեյ Թելլիրի հետ, հայտնի նաև Ճառագայթ անունով ։
Գաղափարի զարգացում
Պաշտոնական կրոսսովերները The CW ալիքի սուպերհերոսական նախագծերի միջև տեղ են գտել 2013-14 թվականներին, երբ «Նետ» հեռուստասերիալի երկրորդ եթերաշրջանում առաջին անգամ հայտնվեց Բարրի Ալլենը, ով այդ պահին հանդիսանում էր «Ֆլեշ» հեռուստասերիալի գլխավոր հերոսը։ Մեկ տարի անց «Նետի» երրորդ եթերաշրջանի և «Ֆլեշի» առաջին եթերաշրջանի ութերորդ սերիաները դարձան երկմասյա կրոսսովերի մասերը, որը ստացավ «Ֆլեշն ընդդեմ Նետի» վերնագիրը։ 2014-15 հեռուստաեթերաշրջանում այս սերիալների ութերորդ սերիաները նորից միավորվեցին՝ դառնալով կրոսսովեր, որի նպատակն էր հիմք հանդիսանալ «Վաղվա լեգենդները» նոր նախագծի համար ։ 2016 թվականի նոյեմբերին թողարկվեց արդեն եռամաս կրոսսովերը, որի դեպքերը իրար կապեցին «Նետի» ու «Ֆլեշի» ութերորդ սերիաները և «Վաղվա լեգենդների» յոթերորդ սերիան, ինչպես նաև մասամբ դիպավ «Սուպերգրլին»  ։ Բացի դրանից «Ֆլեշի» և «Սուպերգրլի» շրջանակներում թողարկվեցին համապատասխանաբար «Լավագույնները երկրներում» ու «Դուետ» սերիաները, որոնք նույնպես համարվում են պաշտոնակն կրոսսովերներ։ 2015 թվականի հունվարին The CW - ի նախագահը հայտարարեց այն մասին, որ նրանք մտադրություն ունեն թողարկել կրոսսովերներ, որոնք ամեն տարի կմիավորեն սուպերհերոսական նախագծերի ությերորդ սերիաները։
Նոր կրոսսովերի մասին հայտարարվել է 2016 թվականի դեկտեմբերին։ 2017 թվականի փետրվարին պլան կազմվեց ստեղծել կրոսսովեր՝ կազմված 4 մասից և քանի որ նախագծերը ստացել էին նոր եթերաշրջան մեկ ամիս առաջ, ստեղծողները ուղիներ էին փնտրում իրագործելու պլանը։ Մայիսին Պեդովեցը հաստատեց, որ «Սև Կայծակը» չի դառնա կրոսսովերի մասնակից, քանի որ սերիալը այդ պահին չէր հանդիսանում Նետի Տիեզերքի մաս ։
Նկարարահանում
«X-Երկրի ճգնաժամի» բոլոր չորս մասերի նկարահանումները սկսվել են 2017 թվականի սեպտեմբերի 22 - ին։ «Սուպերգրլի» ռեսիսորի աթոռը զբաղեցրել է Լարրի Տենգը, մնացած մասերը նկարահանել են Դերմոթ Դաունսը, Ջեյմս Բեմֆորդը և Գրեգորի Սմիթը ։
Երաժշտություն
Բլեյք Նիլին, բոլոր չորս մասերի երգահանը, մեկնեց Գլենդել (Կալիֆոռնիա), որտեղ մնաց ութ օր The Bridge Recording Studio ձայնագրման ստուդիայում և արդյունքում ձայնագրեց երկուկես ժամյա բնօրինակ ձայնային նյութ ։
Ցուցադրություն
Առաջին երկու մասերը ցուցադրվել են 2017 թվականի նոյեմբերի 27 - ին «Սուպերգրլ» և «Նետ» սերիալների շրջանակներում, իսկ մյուս երկու մասերը՝ հաջորդ օրը, «Ֆլեշի» և «Վաղվա լեգենդների» շրջանակներում։ Քանի որ սովորաբար «Նետի» սերիան հեռարձակվում է հինգշաբթի օրը ժամը 20:00 (ըստ հյուսիսամերիկայն արևելյան ժամային գոտու), հատուկ կրոսսովերի համար հեռարձակումը տեղափոխվել է երկուշաբթի 21:00։ Պեդովիցի խոսքերով դա թույլ կտա «X-Երկրի ճգնաժամը» ցուցադրել ընդամենը երկու երեկո անընդմեջ, ի տարբերություն «Ներխուժման», որը ցուցադրվելու համար փաստացիորեն օգտագործվեց չորս երեկո։ Նա նաև ավելացրեց, որ «ավելի լավ կլինի և պատմության տեսանկյունից ավելի դժվար կլինի այս պատմությունը ներկայացնել երկու սերիայից կազմված երկժամյա հեռուստաֆիլմի տեսքով» ։ Ինչպես նշել է Գուգգենհայմը, արտադրողները «իսկապես այս քառահատորին մոտեցել են ինչպե երկմասյա ֆիլմ։ Այս դեպքում «Սուպերգրլի» սերիան չպետք է մոտենալ ինչպես մնացած սերիաները, իսկ «Նետի» սերիային՝ ինչպես մանացած սերիաները, ինչպես եղել է նախկինում» ։
Մարքեթինգ
Կոմիքսների նկարիչ Ֆիլ Հիմենսը նկարել է գովազդային պաստառը, որը ձևակերպվել Justice League #207 (1982, հոկտեմբեր) թողարկման ոճով, ինչն էլ իր հերթին դարձավ 20 - րդ կրոսովերը Արդարության Լիգայի և Արդարության Հասարակության մասին։ 2017 թվականի նոյեմբերին թողարկվեցին մի քանի պրոմո - թրեյլեներ կրոսսովեի սերիաների վերաբերյալ , նոյեմբերի 20 - ին YouTube - ի The CW ալիքի պաշտոնական էջում թողարկվեց «X-Երկրի ճգնաժամի» լիարժեք թրեյլերը ։
Խանգեղ (այլ կիրառումներ)
Խանգեղ, կարող է վերաբերել՝
Հաագայի քաղաքային թանգարան
Հաագայի քաղաքային թանգարան (Het Gemeentemuseum Den Haag), ժամանակակից արվեստի, դեկորատիվ-կիրառական արվեստի, նորաձևության և երաժշտական գործիքների թանգարան Հաագայում։ Համարվում է Նիդերլանդների առաջատար գեղարվեստական թանգարաններից մեկը։
Թանգարանի մաս են կազմում ժամանակակից արվեստի թանգարանը և Հաագայի լուսանկարչության թանգարանը (Fotomuseum Den Haag). գտնվում են տարբեր շենքերում և ունեն մուտքի տարբեր վճարային արժեքներ ։
Պատմություն
1906 թվականին քաղաքային արխիվի թանգարանապահ Հենրիկ Էննո վան Հելդերը հանդես է եկել Հաագայի պատմական հավաքածուն նոր շենք տեղափոխելու առաջարկով։ 1912 թվականին նա նշանակվել է Հաագայի քաղաքային թանգարանի տնօրեն և սկսել է զարգացնել այդ ծրագիրը։ Ըստ վան Հելդերի՝ բացի արդեն գոյություն ունեցող պատմական թանգարանը, անհրաժեշտ էր կառուցել դեկորատիվ-կիրառական հնագույն արվեստի թանգարան, ժամանակակից դեկորատիվ-կիրառական արվեստի թանգարան, նիդեռլանդական ժամանակակից արվեստի թանգարան և համաշխարհային արվեստի ժամանակակից թանգարան։ Ի լրումն այս ամենի, նա ակնկալում էր կառուցել մի մեծ ցուցահանդեսային կենտրոն ընթերցանության և հանդիսավոր արարողությունների կազմակերպման համար։ Բոլոր այդ պլանները սառեցվեցին 1914 թվականին Երկրորդ համաշխարհային պատերազմի պատճառով։ 1919 թվականին Հաագայի քաղաքապետարանը որոշել է կառուցել թանգարան և տարածք է հատկացրել այն վայրում, որտեղ այժմ գտնվում է թանգարանը։ Շենքի նախագծումը հանձնարարվել է Հենդրիկ Պետրյուս Բեռլագեին, ով մշտապես խորհրդակցել է վան Հելդերի հետ։ Բեռլագեի առաջին նախագիծը մերժվել է շատ թանկ լինելու պատճառով։ Հաստատվել է 1927 թվականի նախագիծը։ Կառույցը Բեռլագեի վերջին խոշորամասշտաբ աշխատանքն է (նա մահացել է 1934 թվականին)։ Թանգարանի շինարարությունը սկսվել է 1931 թվականին և տևել է չորս տարի։ Շինարարությունն ավարտին է հասցրել Բեռլագեի փեսան՝ Էմիլ Էմանյուել Շտրասերը։ Թանգարանի հետնամասում կա տաղավար, որը կառուցվել է Բեռլագեի նախագծով և կոչվում է նրա անունով։ Հանրության համար թանգարանը բացվել է 1935 թվականի մայիսի 29-ին։
1995 և 1998 թվականներին իրականացվել են շենքի վերականգնման աշխատանքներ, որոնք իրականացրել է Architectenbureau Braaksma en Roos ճարտարապետական բյուրոն։ Միաժամանակ թանգարանը փոքր-ինչ ընդարձակվել է, մասնավորապես բակում կառուցվել է նկուղ։
1963 թվականին ճարտարապետ Շուրդ Շխամհարտի նախագծով կառուցվել է թանգարանի հարավարևելյան թևը, որը թանգարանին է միանում կենտրոնական պատկերասրահով։ Վերականգնման ժամանակ պատկերասրահն ապամոնտաժվել է։ Թանգարանի այդ հատվածում այժմ տեղակայված են լուսանկարչության թանգարանը և Ժամանակակից արվեստի թանգարանը (GEM Museum voor Actuele Kunst), պաշտոնապես համարվում է թանգարանի բաժին ։
Կերպարվեստ
Թանգարանի հավաքածուն ընդգրկում է 19-րդ դարի սկզբի հոլանդացի նկարիչների արվեստի գործեր։ Առանձնակի ուշադրություն է դարձված շարժմանը և ոճին, որոնք այդ շրջանում գերիշխել են հոլանդական կերպարվեստում՝ Հաագայի դպրոց, 20-րդ դարի սկզբի սիմվոլիզմ, De Stijl, էքսպրեսիոնիզմ։ Ի թիվս այլ ստեղծագործողների թանգարանում է գտնվում նաև նիդերլանդացի նկարիչ Պիտ Մոնդրիանի աշխատանքների ամենամեծ հավաքածուն։
Բացի հոլանդական նկարիչների կտավները, թանգարանն ունի նաև 19-20-րդ դարերի համաշխարհային արվեստի համեմատաբար փոքր հավաքածու, այդ թվում՝ Կլոդ Մոնեի, Պաբլո Պիկասոյի, Ֆրենսիս Բեկոնի ստեղծագործությունները, ինչպես նաև աշխատանքներ գրաֆիկական բաժնում։
Դեկորատիվ-կիրառական արվեստ
Հավաքածուն ներառում է խեցեղեն, ապակի, արծաթ, կահույք։ Հավաքածուի մի մասը ներկայացված է 7 սրահներում՝ ըստ ոճերի և դարաշրջանների։
Տպագրական սենյակ
Թանգարանն ունի 19-րդ և 20-րդ դարերի տպագրական աշխատանքների հավաքածու՝ պաստառների, նկարների շուրջ 50.000 նմուշ։ Այն ներառում է հոլանդական նկարիչների՝ Կո Ուեստերիկի, Յան Տորոպի, Ռոդոլֆ Բրեսդինի, Պաուլ Կլեեի, Անրի դը Տուլուզ-Լոտրեկի, Դոմինիկ Էնգրի, Օդիլոն Ռեդոնի գործերը ։
Նորաձևություն
Նորաձևության հավաքածուն ներառում է աքսեսուարներ, ոսկերչական իրեր, գծագրեր, տպագրական գործեր, պատմական իրեր, ինչպես նաև ժամանակակից դիզայներներ Կոկո Շանելի, Ֆրանկ Գովեսի, Յոշիկ Հիշինումայի աշխատանքներից։ Նմուշները ցուցադրվում են միայն ժամանակավոր ցուցադրություններում ։
Երաժշտություն
Երաժշտական հավաքածուն ներառում է մեծ թվով երաժշտական գործիքներ և երաժշտական գրադարան՝ շեշտադրելով եվրոպական երաժշտությունը :
Արտաքին հղումներ
Կատեգորիա:Նիդերլանդների թանգարաններ Կատեգորիա:Ժամանակակից արվեստի թանգարաններ Կատեգորիա:Երաժշտական գործիքների թանգարաններ Կատեգորիա:Հաագայի թանգարաններ Կատեգորիա:1935 հիմնադրված թանգարաններ Կատեգորիա:1866 հիմնադրված թանգարաններ Կատեգորիա:1935 հիմնադրված կազմակերպություններ Կատեգորիա:Հարավային Հոլանդիայի շենքեր և կառույցներ Կատեգորիա:Երաժշտական թանգարաններ
Խանդերե (այլ կիրառումներ)
Խանդերե, կարող է վերաբերել՝
Անդամավնասում
Տեսակներ
Անդամավնասման տեսակներն են՝ շնչառական օրգանների արհեստական ճանապարհով առաջացրած հիվանդություններ (բրոնխիտներ, պլևրիտներ), ստամոքս-աղիքային համակարգի (փորլուծություն), վիրաբուժական (հեշտոցի և ուղիղ աղիքի արտանկումներ, ճողվածքներ), մաշկի վնասվածքներ (խոցեր, թարախային բորբոքումներ), միզասեռական օրգանների (միզապարկի և միզուկի բորբոքումներ, արյունամիզություն) և այլ հիվանդություններ ու սինդրոմներ։
Անդամավնասումը առավելապես նկատվում է հոգեկան հիվանդների մոտ։ Առողջ անձանց կողմից անդամավնասումը տեղի է ունենում մարմնի այն մասերում, որոնք կյանքի համար սակավ վտանգավոր են։ Անդամավնասումը դատապարտելի արարք է։
Կատեգորիա:Հանցագործություններ
Խանիկ (այլ կիրառումներ)
Խանիկ, կարող է վերաբերել՝
Ռուսական ժողովրդական հեքիաթներ
Ռուսական ժողովրդական հեքիաթներ (մինչև XVII դարը առակ,հորինվածք )՝ ռուս  ժողովրդի բանավոր արվեստի ստեղծագործություն, ժողովրդական արձակի մի տեսակ ։ Կարլ Գուստավ Յունգի վերլուծական հոգեբանության համաձայն, հեքիաթները, ինչպես առասպելները, նարանց  սյուժեները և կերպարները, ստեղծվում են հնեոտիպերով, կոլեկտիվ անգիտակցականի խորքային   կառուցվածքներով։
Ռուսական հեքիաթների աստվածաշնչային, ավետարանական, բարոյահոգեբանական իմաստը բացահայտեց Ալեքսանդր Ուժանկովը` հիմնված դրանց  տեքստի, նրա մշակած  խորհրդանշական մեկնաբանման մոտեցման վրա։
Վլադիմիր Պրոպը՝ рուսական հեքիաթի հետազոտող, կարծում է, որ ռուսական «հեքիաթը պարունակում է որոշ հավերժական, չթոշնող արժեքներ» ։ Ռուսական հեքիաթներում միշտ պատվում է իրական կյանքում անհնար բանի մասին, բայց ֆանտաստիկ հորինվածքը ներառում է մի գաղափար, այսինքն հորինվածքում գոյություն ունի ճշմարտություն, որն արտահայտվում է ավելի ուժեղ, քան եթե պատմությունը կատարվեր առանց հորինվածքի։
Տարբեր ազգերի հեքիաթները նման են միմյանց։ Բայց յուրաքանչյուր ազգի մոտ հեքիաթները յուրահատուկ են։ Բոլոր ռուսական հեքիաթները կրում են հնագույն կենցաղի, սովորույթների և կարգ ու կանոների դրոշմը ։
Ռուսական հեքիաթներում ռուս ժողովուրդը փորձում էր արտահայտել իրենց ՝ազգային աշխարհընկալումը, իրենց երեխաներին հորդորելով նախնադարյան, բայց խորը իմաստության մեջ՝ լուծելով իրենց սրտերում տեղ գտած  կենսական, բարոյական, ընտանեկան, կենցաղային և պետական ​​հարցերը ։
Հեքիաթների դասակարգում
Ժողովրդական հեքիաթների տեսակները շատ բազմազան են և կրում են, ինչպես ժողովրդական միջավայրում,այնպես էլ գիտական ​​շրջանառության մեջ,տարբեր անվանումներ։
1929-1939 թվականների Գրական հանրագիտարանը ռուսական ժողովրդական հեքիաթները բաժանում է մի քանի տեսակների՝ Ըստ Է. Վ. Պամերանցևայի հեքիաթները դասակարգվում են հետևյալ  կերպ՝ Ըստ Վ. Յ. Պրոպի հեքիաթները բաժանվում են հետևյալ  կերպ՝
Որոշ ժողովրդական հեքիաթների ցանկ
«Բաբա Յագա», «Ցլիկ՝խեժոտ տակառիկ», «Գայլն ու յոթ ուլիկները», «Կավե տղան», «Գայլը և աղվեսը», «Զարմանքը զարմանալի է, հրաշքը ՝ հրաշալի», «Սագեր֊կարապներ», «Կռունկը և ջայլամը», «Նապաստակի խրճիթը», «Կենդանիների ձմեռումը», «Իվան-գյուղացի որդին և հրաշագործը», «Իվան Ցարևիչը և  Գորշ գայլը», «Ինչպես էր աղվեսը  սովորում թռնել», «Կացնով ապուր», «Գնդիկ Բոքոնիկ», «Ճստիկ֊պստիկը», «Չալ հավիկ» ,«Աղվեսը, նապաստակը և աքլորը», «Աղվեսը և մայրահավը», «Պարանով  աղվեսը», «Մարիա Մորևնան», «Երեք արջի հեքիաթը», «Լորենուց ոտքով արջը», «Սառնամանիքը», «Տղամարդը  և արջը», «Նիկիտա Կոժեմյակա», «Պղպջակ, ծղոտ և տրեխ», «Գայլաձուկի հրամանով», «Գնա այնտեղ  ՝չգիտեմ որտեղ, բեր այն ՝ չգիտեմ ինչ», «Պապն ու շաղգամը», «Քույրիկ Ալյոնուշկան  և եղբայր Իվանուշկան», «Ճոխ կյանքի և ուրախության մասին պատմություն», «Ձյունանուշ», «Սիվկա֊Բուրկա», «Տնակ», «Տերյոշեչկա», «Արքայադուստր գորտը», «Աքլորիկ, ոսկե կատարիկ»։
Արտաքին հղումներ
Կատեգորիա:Հեքիաթներ
Գաղտնիք (ֆիլմ, 2006)
Ֆիլմը կազմված է կրթության, աստվածաբանության, փիլիսոփայության, ֆինանսական, անձնական աճի և զարգացման, բժշկական ոլորտների և Ֆեն-շույ ուսմունքի հայտնի գործիչների հարցազրույցներից։ Ամբողջ ֆիլմի ընթացքում այս անձինք մեկնաբանում են ֆիլմի հիմնական փիլիսոփայական սկզբունքները՝ շարադրելով իրենց անձնական պատմությունները, մատնանշելով սեփական կյանքի օրինակներն ու փորձառությունը այն մասին, թե ինչպես է «Գաղտնիքի» իմացությունը հիմնավորապես փոխել իրենց կյանքը։ Ֆիլմում ներառված են նաև բազմաթիվ մեջբերումներ, ինչպես նաև հղումներ այնպիսի գիտական գաղափարներին, ինչպեսիք են քվանտային մեխանիկայի բազմաբնույթ մեկնաբանությունը և անթրոպային սկզբունքը։
Սյուժե
Ֆիլմը բաղկացած է տարբեր մարդկանց պատմություններից՝ ներառյալ Ռոնդա Բեռնի, ինչպես նաև այլ հրավիրված անձանց պատմություններից այն մասին, թե ինչպես են բացահայտել գլխավոր գաղտնիքը՝ այն սկզբունքը, որով կառուցված է Տիեզերքը, և թե ինչպես է այդ գաղտնիքի իմացությունն օգնել նրանց իրենց կյանքում։
Ներգրավման օրենք
Հեղինակների կարծիքով՝ առկա է ուղիղ պատճառահետևանքային կապ մարդու մտածմունքների ու ակնկալիքների և այն իրադարձությունների միջև, որոնք տեղի են ունենում նրա ամենօրյա կյանքում։ Ֆիլմում «գաղտնիք» է անվանվում հենց «ներգրավման օրենքը», որի էությունը, ըստ հեղինակների, մարդու մտքերի և շրջապատող իրականության ուղիղ կապն է՝ «նմանը դեպի իրեն է ձգում նմանին» սկզբունքով։
Մարդու կյանքի դրական կամ բացասական երևույթները արդյունք են նրա դրական կամ բացասական մտքերի։ Տիեզեքրը ձգտում է արդարացնել մարդու սպասումները։ Այս կերպ՝ բացելով նամակն ու սպասելով այնտեղ տեսնել «...վճարման ենթակա ծախսերի կտրոնը, մարդը հենց այդ էլ տեսնում է, և ակնկալելով տեսնել դրամական փոխանցումներ` նա տեսնում է դրամական փոխանցումներ…» :
Արձագանք
Ֆիլմն առաջին անգամ ցուցադրվել է 2006 թվականին։ Նույն ժամանակամիջոցում է ստեղծվել ֆիլմի պաշտոնական վեբ-կայքը, որտեղ բոլոր ցանկացողները կարող էին դիտել ֆիլմը 4.95 դոլարի սահմանում։ Ֆիլմի հաջողությունը գրանցվել է ամերիկյան ԶԼՄ-ների կողմից։
2006 թ. նոյեմբերի 2-ին CNN ալիքի «Լարի Քինգի շոու» ծրագրում հավաքվեցին ֆիլմի չորս մասնակիցները։ Նրանց մեջ էր  Ջ.Զ.Նայթը, որը պնդում էր, թե իր միջոցով փոխանցում է անտեսանելի հոգու ուժը, որն ապրում է երկրի վրա շուրջ 35 հազար տարի։ Հրավիրվածները խոսում էին այն մասին, որ գիտությունն ապացուցել է ներգրավման օրենքի գոյությունը։
Բոբ Պրոկտորը և Ջոն Ասսարաֆը «Էլլեն Դեջեներիս շոու»-ի հյուրն էին 2006 թվականի դեկտեմբերի մեկին։
2006 թվականի նոյեմբերին Ռոնդա Բեռնը հրատարակեց իր «Գաղտնիքը» գրքի առաջին տարբերակը՝ որպես ֆիլմում ընդգրկված մեջբերումների ժողովածու։ Մեկ ամիս անց լույս տեսավ երկրորդ՝ ընդլայնված տարբերակը։
2007 թ. փետրվարի 8-ին Ռոնդա Բեռնը, ֆիլմում ընդգրկված մասնակիցներից մի քանիսի ուղեկցությամբ, հյուրընկալվեց «Օփրա Ուինֆրիի շոու»-ին։ Օփրան հայտարարեց, որ իր սեփական հաջողությունների հիմքը «Գաղտնիքը» գրքում նշված սկզբունքներն են։ Հաղորդումն ուներ այնպիսի հաջողություն, որ 2007թվականի փետրվարի 16-ին Օփրան իր հաղորդումն ամբողջությամբ նվիրեց «Գաղտնիք»-ին։
Ռուսաստանում
Վադիմ Դեմչոկը ներկայացման սցենար գրեց «Գաղտնիքը» ֆիլմի մոտիվներով՝ առանձնանալով գեղարվեստական կերպարներով և սեփական փորձառությամբ։
«Հանդիսատես» ռադիոներկայացումը թողարկվեց 2008 թվականին` հեղինակային «Ֆրենկի-շոու» նախագծի շրջանակներում։
Քննադատություն
«Ներգրավման օրենքը» այն տեսքով, որով ներկայացված է ֆիլմում, չի կարող համարվել գիտականորեն ապացուցված։ Դա չի հակասում այն իրողությանը, որ գոյություն ունեն փաստեր, ըստ որոնց՝ անձի կամ խմբի սպասումները ազդում են իրականության վրա, որը ձևավորվում է սպասումներին համապատասխան, քանի որ նախաձեռնվում են կոնկրետ գործողություններ կամ վերապրվում են կոնկրետ զգացմունքներ։ Գիտականորեն ապացուցված է պլացեբոյի և նացեբոյի ազդեցությունը, ինչպես նաև Ռոզենթալի էֆեկտը։
Որպես հատուկ դեպք` կարելի է օրինակ բերել տնտեսական պրակտիկայից, երբ հասարակության գնաճային սպասումներն ազդում են գնաճի վրա (այն անձը, որը բարձր գնաճի ակնկալիք ունի, գնում է ապրանքներ, ոչ թե պահպանում է փողը) կամ՝ տնտեսության աճի ակնկալիքները՝ տնտեսության աճի վրա։ Սակայն այս բոլոր դեպքերում այդ ազդեցությունների ներգործությունը բացարձակ չէ։ Կան այլ պարամետրեր, որոնցից վերջնարդյունքը կախված է ավելի մեծ չափով, քան սպասումներից։
Լրագրող Քեթրին Բեննետը Լոնդոնի «Գարդիան» («The Guardian») օրաթերթում տպագրված իր հոդվածում կարծիք է հայտնել, որ ֆիլմը «ժլատության և եսասիրության անհեթեթ օրհներգ է», ինչպես նաև այն, որ նրանում «... խայտառակ գաղափարներ են առաջ քաշվում, կարծես թե աղետների զոհերը իրենք են ամեն ինչի համար մեղավոր» ։
Պաշտպանություն
1961 թվականին Կլաուս Ջենսոնի կողմից կատարված էլեկտրոնային դիֆրակցիայի գիտափորձը հաստատում է, որ դիտորդի ներկայությունը ազդում է փորձարկման արդյունքների վրա։ Այնուամենայնիվ, փորձը չի իրականացվել մկների վրա`պարզելու, թե արդյոք նրանք դիտորդներ են հանդիսանում։
Արտաքին հղումներ
Կատեգորիա:2006 ֆիլմեր Կատեգորիա:Անգլերեն ֆիլմեր Կատեգորիա:Վավերագրական ֆիլմեր
Սադրիդդին Այնի
Տաջիկական խորհրդային գրականության հիմնադիր և ուզբեկական խորհրդային գրականության սկզբնավորողներից։ Տաջիկական ԽՍՀ ԳԱ առաջին նախագահ (1951 թվականից), Ուզբեկական ԽՍՀ ԳԱ պատվավոր անդամ։
Կենսագրություն
Ծնվել է ապրիլի 15 (27)–ին։ Գրական ասպարեզ է մտել 1894 թվականին։ Գրել է տաջիկերեն և ուզբեկերեն։ Առաջին շրջանի գործերում («Կոչ երիտասարդությանը»՝ 1914, «Մի ծախեք հողը»՝ 1916 և այլն) քարոզել է լուսավորական գաղափարներ։ «Բուխարայի դահիճները» (1920) արձակ ստեղծագործության մեջ պատկերել է ֆեոդալական քաղաքի սովորույթները։
Ստեղծագործություններ
Գրել է «Օդինա» (1924), «Դոխունդա» (1930), «Ստրուկներ» (1934) վեպերը, որոնց թեման միջինասիական ժողովուրդների մղած պայքարն է ազատության համար։ «Հիշողություններ» (ԽԱՀՄ պետական մրցանակ, 1950, հայերեն թարգմանությամբ՝ «Բուխարա», 1957) վեպում արտացոլել է 19-րդ դարի վերջի և 20-րդ դարի սկզբի Բուխարայի կյանքը։
Մենագրություններ է գրել Ռուդաքիի, Ֆիրդուսու, Աբու Ալի-իբն-Սինայի (Ավիցեննա), Սաադիի, Նավոիի և այլ բանաստեղծների մասին։ Մահացել է հուլիսի 15-ին։
Գրականություն
Կատեգորիա:Տաջիկ գրողներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի բանաստեղծներ Կատեգորիա:20-րդ դարի վիպասաններ Կատեգորիա:Խորհրդային տղամարդ գրողներ Կատեգորիա:Խորհրդային բանաստեղծներ Կատեգորիա:Խորհրդային լրագրողներ Կատեգորիա:Խորհրդային պատմաբաններ Կատեգորիա:ԽՍՀՄ քաղաքական գործիչներ Կատեգորիա:ԽՍՀՄ գրողների միության անդամներ Կատեգորիա:20-րդ դարի տղամարդ գրողներ Կատեգորիա:Բանաստեղծներ այբբենական կարգով
Սադըքլի (Աղստևի շրջան)»
Սադըքլի (Sadıqlı), գյուղ ներկայիս Ադրբեջանական Հանրապետության Աղստևի շրջանում։
Բնակչություն
2009 թվականի մարդահամարի համաձայն գյուղում բնակվում է 2849 մարդ ։
Ծանոթագրություններ
Կատեգորիա:Աղստևի շրջանի բնակավայրեր
Խանքյոյ (այլ կիրառումներ)
Խանքյոյ, կարող է վերաբերել՝
Խաշուտ (այլ կիրառումներ)
Խաշուտ, կարող է վերաբերել՝
Ֆլորին Պիերսիկ
Ֆլորին Պիերսիկ (Florin Piersic, ), ռումինացի դերասան:
Կենսագրություն
Պիերսիկը ծնվել է 1936 թվականի հունվարի 27-ին՝ Կլուժ քաղաքում։ Նրա մայրը ծնվել է Վալեայում, իսկ հայրը՝ Կորլատայում։ Պիերսիկը իր մանկությունն անց է կացրել Կորլատայում։
2006 թվականին նա Ռումինիայի նշանավոր 100 մարդկանց ցանկում գրավել է 51-րդ հորիզոնականը։
Արտաքին հղումներ
Կատեգորիա:Ռումինացի դերասաններ Կատեգորիա:Կինոդերասաններ Կատեգորիա:Թատրոնի դերասաններ Կատեգորիա:Հեռուստատեսային դերասաններ
Աշաղի Գյոյջալի
Աշաղի Գյոյջալի (Aşağı Göycəli), գյուղ ներկայիս Ադրբեջանական Հանրապետության Աղստևի շրջանում։
Բնակչություն
2009 թվականի մարդահամարի համաձայն գյուղում բնակվում է 1950 մարդ ։
Ծանոթագրություններ
Կատեգորիա:Աղստևի շրջանի բնակավայրեր
Հուսյան հեղափոխական շարժում
Հուսյան հեղափոխական շարժում, Հուսյան պատերազմներ, Բոհեմյան պատերազմներ (1419-1437 թվականներին), չեխ Ժողովրդի պայքարը կաթոլիկ եկեղեցու, ֆեոդալական շահագործման և գերմանական բռնատիրության դեմ։ Ֆրիդրիխ էնգելսի բնութագրմամբ «...գերմանական ազնվականության և գերմանական կայսեր գերագույն իշխանության դեմ չեխական ազգային գյուղացիական պատերազմ, որը կրել է կրոնական երանգ»։ Ծագել է ճորտ գյուղացիության և ազնվականության, արհեստավորների և քաղաքայիև պատրիկության միջև դասակարգային հակադրության, ինչպես նաև Չեխիայում գերմանական գաղութացման ուժեղացման պատճառով։ Ուներ հակակաթոլիկական բնույթ, ուղղված էր եկեղեցական հողատիրության աճման (եկեղեցին տիրում էր հողերի 3/4 մասին), հոգևորականների կաշառակերության և սանձարձակության։ ժողովրդական հուզումները տարերայնորեն սկսվեցին Յան Հուսի մահապատժից (1415 թվականին) անմիջապես հետո։ Ապստամբ գյուղացիները սկսեցին խմբվել Տաբոր, Օրեբ, Բերանեկ լեռներում՝ իրենց անվանելով հուսյաններ։ 1419 թվականի հուլիսի 30-ին Յան Ժելիվսկու գլխավորությամբ Պրագայում բռնկած ապստամբությամբ Չեխիայում համատարած զինված պայքար սկսվեց ժողովրդական զանգվածների և ֆեոդալա-կաթոլիկական ուժերի միջև։ Հռոմի պապը և Սիգիզմունդ I կայսրը խաչակրաց հինգ արշավանք (1420 և 1422 թվականների ձմեռ, 1422 թվականիի աշուն, 1427 և 1431 թվականներին) կազմակերպեցին հուսյանների դեմ, սակայն ժողովրդական բանակը, Յան Ժիժկայի (նրա մահից հետո՝ Պրոկոպ Մեծի) գլխավորությամբ ջարդելով թշնամուն, 08.02.1427 թվականին և 1429 թվականին անցավ հակահարձակման, մտավ Ավստրիա, Սաքսոնիա, Բավարիա, Հունգարիա, իսկ 1433 թվականին հասավ մինչև Բալթիկ ծովի ափերը։ Սակայն պայքարի ծավալման հետ խորացավ հակասությունը հուսյանների երկու թևերի՝ չափավորների (բյուրգերություն, շլյախտա, հարուստ արհեստավորներ, մանր ազնվականներ) և արմատական հեղափոխականների (ճորտ գյուղացիություն, քաղաքային չքավորություն) միջև։ Չափավորները (կոչվում էին կալիքսականներ, լատիներեն calix — թաս բառից, քանի որ նրանց հիմնական պահանջներից մեկն աշխարհականների հաղորդությունն էր ոչ միայն հացով, այլև գինով) ցանկանում էին պայքարը սահմանափակել էժան եկեղեցու հաստատմամբ, իսկ արմատական հեղափոխականները (կոչվում էին տաբորականներ, տես Տաբոր) պայքարում էին մասնավոր սեփականության և շահագործման վերացման համար։ Չափավորները, 1434 թվականի Բազելի եկեղեցական ժողովում ֆեոդալա-կաթոլիկական ճամբարից ստանալով զավթած եկեղեցական հողերին տիրելու և հացով ու գինով հաղորդվելու իրավունք, նույն թվականի մայիսի 30-ին ռեակցիայի ուժերի հետ Լիպանի մոտ ջարդեցին տաբորականների բանակը։ 1437 թվականին նվաճվեց տաբորականների վերջին՝ Սիոն ամրոցը։ Չնայած պարտությանը, Հյուսիսային Հեղափոխական Շարժման ուժեղ հարված հասցրեց կաթոլիկ եկեղեցուն, նախադրյալներ ստեղծեց համաեվրոպական Ռեֆորմացիայի համար։
Կատեգորիա:Կրոնական պատերազմներ
Կատարինա Ալգրեն
Կատարինա Ալգրեն (Catharina Ahlgren, ), շվեդ ֆեմինիստուհի, գրող, բանաստեղծ, թարգմանիչ, գլխավոր խմբագիր և Շվեդիայում հայտնի կին լրագրողներից առաջիններից մեկը։ Նրան երբեմն անվանում են Շվեդիայի առաջին ֆեմինիստուհի և համարվում է 18-րդ դարի շվեդ ամենաառաջատար բանաստեղծուհիներից մեկը։ Ալգրենը Շվեդիայում եղել է առաջատար դեմք «1750-1770-ական թվականների կանանց գրական աշխարհում» և առաջին շվեդուհիներից մեկն էր, որը կարողացավ գրելով գումար վաստակել ։ Հետագայում նա տեղափոխվել է Ֆինլանդիա, որտեղ սկսել է թողարկել երկրում առաջին պարբերականը ։
Նա նաև հայտնի է շվեդ բանաստեղծուհի Հեդվիգ Շառլոտա Նորդենֆլիխտի հետ բարեկամական նամակագրությամբ ։